Source: http://docplayer.fi/125490674-Kansallinen-rokotusohjelma-tutuksi.html
Timestamp: 2019-11-20 07:50:30+00:00
Document Index: 15166597

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Kansallinen rokotusohjelma tutuksi - PDF
Download "Kansallinen rokotusohjelma tutuksi"
1 Kansallinen rokotusohjelma tutuksi
2 Tämä selkokielinen esite on tehty osana opinnäytetyötä Kansallinen rokotusohjelma tutuksi selkokielinen esite maahanmuuttajille. Opinnäytetyön toimeksiantaja on MARJAT-hanke. Heikkinen & Söderholm Terveydenhoitajakoulutus, Turun ammattikorkeakoulu Turku 2018
3 Mikä on kansallinen rokotusohjelma? Tämä esite kertoo rokotusohjelmasta, joka on käytössä Suomessa. Sen nimi on kansallinen rokotusohjelma. Kansallisen rokotusohjelman tavoite on vähentää tauteja rokotusten avulla. Rokotuksessa ihminen saa rokotetta. Rokote on lääke, joka suojaa häntä monilta taudeilta. Suurin osa Suomessa asuvista ihmisistä ottaa rokotteet, jotka kuuluvat kansalliseen rokotusohjelmaan. Rokotus suojaa rokotuksen saajaa ja myös hänen läheisiään, esimerkiksi perhettä.
4 Rokottamisen hyödyt Rokote suojaa taudilta sinua ja läheisiäsi. Kun et itse sairastu, et voi myöskään tartuttaa tautia muihin. Kun iso osa ihmisistä on saanut rokotteen, tauti voidaan hävittää joltain alueelta tai jopa koko maailmasta. Esimerkiksi polio on hävinnyt Suomesta kokonaan rokotusten avulla.
5 Rokottamisen haitat Rokotteiden turvallisuutta seurataan tarkasti. Rokotteella voi olla haittavaikutuksia, mutta niitä saa harvoin. Ne ovat yleensä myös lieviä. Yleisiä haittoja ovat rokotuskohdan kipu, punoitus, turvotus ja kuumotus. Myös muutaman päivän kuume on mahdollinen. Harvinainen haittavaikutus on anafylaksia. Se on vaarallinen allerginen reaktio. Rokotuksen antaja osaa antaa hoitoa, jos rokotus aiheuttaa anafylaksiaa. Huomaa myös, että kaikki oireet rokotuksen jälkeen eivät johdu rokotuksesta.
6 Kansallinen rokotusohjelma Kansallisen rokotusohjelman tavoite on antaa suojaa niitä tauteja vastaan, jotka voidaan estää rokotuksilla. Rokotukset ovat vapaaehtoisia ja ilmaisia, eli rokotetta ei ole pakko ottaa. Jos et tiedä, mitä rokotteita olet saanut, lääkäri tai hoitaja voi auttaa sinua. Tarvittaessa sinulle tehdään oma rokotusohjelma.
7 Kansallinen rokotusohjelma antaa suojaa seuraavia tauteja vastaan: Tuhkarokko Vesirokko Vihurirokko Sikotauti Rotavirus Jäykkäkouristus Hinkuyskä Kurkkumätä Polio Hib-taudit Kohdunkaulan syöpä Influenssa Voit myös kuulua johonkin riskiryhmään. Silloin voit saada myös rokotteen, joka ei kuulu kansallisen rokotusohjelman mukaan kaikille. Lisää tietoa rokotteista:
8 Mitä tauteja vastaan rokotteet suojaavat? Tuhkarokko Tuhkarokko on infektiotauti eli tartuntatauti, jonka aiheuttaa virus. Tuhkarokko tarttuu erittäin helposti. Ensimmäinen oire on yleensä kuume. Sen jälkeen iholle tulee ihottuma, jossa on punaisia läiskiä. Tuhkarokko voi aiheuttaa vakavia jälkitauteja, esimerkiksi aivotulehduksen. Köyhissä maissa tuhkarokkoon sairastuu paljon lapsia. Osa lapsista jopa kuolee tautiin. Vesirokko Vesirokko on infektiotauti, jonka aiheuttaa virus. Tauti tarttuu erittäin helposti. Aikuisilla vesirokko voi olla vakava tauti. Vesirokon tyypillisiä oireita ovat ihottuma ja vesirakkulat, jotka kutiavat voimakkaasti.
9 Vihurirokko Vihurirokon aiheuttaa virus. Taudin oireita ovat kuume, ihottuma ja lievän flunssan oireet. Myös niveltulehdukset ovat yleisiä vihurirokossa. Raskauden aikana vihurirokko voi aiheuttaa sikiölle vaurioita. Vihurirokko parantuu muutamassa päivässä. Sikotauti Sikotaudin aiheuttaa sama virus kuin tuhkarokon. Sikotauti on sylkirauhasten tulehdus. Sylkirauhaset sijaitsevat suun alueella. Ne erittävät suuhun sylkeä. Pojilla tauti voi aiheuttaa myös kivestulehduksen. Rotavirus Rotavirus aiheuttaa ripulia ja oksennustautia. Rotavirus tarttuu helposti käsien kautta. Oksentelu ja ripuli voivat aiheuttaa sen, että lapsen elimistö kuivuu liikaa.
10 Jäykkäkouristus Jäykkäkouristus eli tetanus on tauti, jonka aiheuttaa bakteeri. Tartunnan voi saada haavasta tai eläimen puremasta. Tartuntaa ei voi saada toisesta ihmisestä. Jäykkäkouristuksen oireita ovat lihasten kouristelu ja jäykistyminen. Kouristukset voivat olla rajuja ja kivuliaita. Tauti voi johtaa kuolemaan, vaikka potilas saisi hoitoa. Hinkuyskä Hinkuyskä on ylähengitystieinfektio, jonka aiheuttaa bakteeri. Ylähengitysteitä ovat nenän, suun ja nielun alue. Taudin oireita ovat hinkuva hengitys, limaoksennukset, katkokset hengityksessä sekä yskä, joka jatkuu useita viikkoja. Yskäkohtauksen aikana hengittäminen voi olla vaikeaa. Alle kuuden kuukauden ikäisille hinkuyskä voi olla hyvin vaarallinen.
11 Kurkkumätä Kurkkumätä eli difteria on nielun, kurkunpään, nenän tai ihon tulehdus, jonka aiheuttaa bakteeri. Tauti tarttuu syljen kautta. Kurkkumädän jälkitauteja voivat olla sydänlihastulehdus ja raajojen halvaantuminen. Tauti voi johtaa myös kuolemaan. Polio Polio eli lapsihalvaus on sairaus, jonka aiheuttaa virus. Tartunnan saanut henkilö voi olla oireeton tai hänellä voi olla flunssan oireita. Jos tauti etenee tarpeeksi pitkälle, se voi aiheuttaa raajojen halvaantumista. Tautiin ei ole parantavaa hoitoa. Hib -taudit Hib-taudeilla tarkoitetaan hengitystieinfektioita, verenmyrkytystä, keuhkokuumetta, aivokalvon- ja, kurkunkannen tulehduksia sekä luu- ja niveltulehduksia, jotka aiheuttaa bakteeri. Ne ovat yleisiä erityisesti lapsilla.
12 Kohdunkaulan syöpä Kohdunkaulan syöpä on yleisin naisten sukupuoliselinten syöpä maailmassa. Sen aiheuttaa papilloomavirus. Kohdunkaulan syöpä on yleensä alussa oireeton. Syöpä löytyy gynekologisen tutkimuksen yhteydessä. Papilloomavirus tarttuu yleensä yhdynnän kautta. Viruksen voi saada mies tai nainen ja tartuttaa sitä edelleen muihin. Influenssa Influenssa on hengitystietulehdus, jonka aiheuttaa virus. Influenssa leviää helposti. Influenssan oireet ovat samanlaiset kuin tavallisessa flunssassa. Oireet ovat kovemmat kuin tavallisessa flunssassa. Kovien oireiden takia voi joutua jopa sairaalaan.
13 Ennen matkalle lähtöä Jos olet lähdössä ulkomaille, esimerkiksi kotimaahasi, huomioi seuraavat asiat: Voit tarvita matkaa varten rokotteita, jotka eivät kuulu kansalliseen rokotusohjelmaan. Ota hyvissä ajoin yhteyttä omaan terveyskeskukseesi ennen matkalle lähtöä. Terveyskeskuksen henkilökunta selvittää, mitä rokotteita tarvitset. Jos matkalle tarvittava rokote ei kuulu kansalliseen rokotusohjelmaan, se täytyy yleensä maksaa itse.
14 Esitteessä käytetyt tiedot pohjautuvat opinnäytetyöhön Heikkinen, M.; Söderholm, J : Kansallinen rokotusohjelma tutuksi selkokielinen esite maahanmuuttajille. Esitteessä käytetyt kuvat ovat osoitteesta jossa jaetaan tekijänoikeuksista vapaita kuvia ja videoita. Opinnäytetyön raportti löytyy osoitteessa ja